Grete Kutsar lõpetas hiljaaegu gümnaasiumi, hetkel õpib ta Tartu Ülikoolis psühholoogiat. 2009. aastal ilmus kirjastuses "Pegasus" tema debüütromaan "Nukud ja õunad". Romaani minategelane on naiivne teismeline Kyle, kes peale kahtlase kokkuleppe sõlmimist mõistatusliku Beatrice'iga kistakse veidrate sündmuste keerisesse. Sunnitud tegema kõike, mida salapärane Beatrice käsib, avastab Kyle, et tema väikesel ja igaval  kodulinnal on varjatud elu. Talle avaneb maailm, millest tal varem aimugi polnud ja mis on ohtlikum, kui ta arvata oskab.